**Ponavljanje i vježba – Priložne rečenice (udžbenik Hrvatska krijesnica i RB)**

**Mjesna rečenica - prepisujete**

pom pov

U blizini **je** uvijek **bila** moja majka.

↓ ↓

skup riječi prilog

**– mjesna rečenica**:

zavisna surečenica koja izriče mjesto vršenja radnje glavne surečenice

odgovara na pitanja: ***Gdje?, Kamo?, Kuda?, Odakle?, Dokle?***

uvrštava se na mjesto priložne oznake mjesta

U početku sam živio **na mjestu sudara vjetrova.**

↓

U početku sam živio**│gdje se vjetrovi sudaraju prsima.**

GS ZS

**– pisanje zareza**

**Gdje nema cilja**, nema ni borbe. → inverzija

Ondje, **gdje sam bio**, volio sam drugu. → umetnuta surečenica

Oni idu onamo **gdje je njihov životni prostor**, **gdje ima širine**, **gdje su**

**strpljenje i pažnja**. → više surečenica u nizu

Vodio sam je na pašnjake **gdje** je živjelo divlje stado. **→ atributna rečenica (KOJE PAŠNJAKE?)**

Konjokradica zna **gdje** nam je pojilo. **→ objektna rečenica (KOGA ILI ŠTO ZNA KONJOKRADICA?)**

Ta se uvijek stvorila baš **gdje** ne treba. **→ mjesna rečenica(GDJE SE STVORILA?)**

**Zavisne surečenice koje imaju isto vezničko sredstvo razlikujemo po dobro postavljenom pitanju na glavnu surečenicu.**

**Zadatak za samostalan rad**

Riješi 3., 4. i 5. zadatak u radnoj bilježnici.

**PROŠIRUJEMO RJEČNIK (ovaj dio čitate i razmišljate o njemu, ne morate ga prepisivati)**

a)U *Rječniku hrvatskoga jezika* Vladimira Anića objašnjeno je značenje riječi

***veza*** kao probitačno poznanstvo, prijateljstvo s utjecajnim osobama. Što

mislite o takvim vezama?

**Nepotizam** je termin kojim se označuje popunjavanje radnih mjesta

članovima vlastite obitelji ili davanje prednosti pri zapošljavanju poznanicima.

Kriterij stručne ili osobne sposobnosti za određenu funkciju pri tome ne igra


odlučujuću ulogu. Što mislite o takvu načinu zapošljavanja?

**Nepravda**

Što mislite o tome da netko za vaš rad dobiva plus ili da za tuđu muku vi bivate nagrađeni?

b) Jeste li ikad svjedočili nekoj nepravdi? Razmislite!

c) Što prikazuje slika?

****

**Kažu da je vrijeme novac**. (mudra izreka/aforizam) Slažete li se s tom izjavom? Koliko često i u kojim situacijama gledate na sat?

**Pet do 12.** (mudra izreka/aforizam) Krajnje je vrijeme za učiniti nešto ili učinili smo to u zadnji čas.

**Vremenska rečenica - prepisujete**

**Danas** kasnim u školu. priložne oznake

Posjetit ću te **sutra nakon treninga.** vremena

Ljudi iskoriste prilike **kada im se pruže**.

Iznevjerila me **tek što sam joj okrenula leđa**.

**Kada odrastem**, bit ću prije svega dobar čovjek.

**– vremenska rečenica**: zavisna surečenica koja izriče vrijeme vršenja radnje

glavne surečenice

odgovara na pitanja: ***Kada?, Dokada?, Otkada?***

uvrštava se na mjesto priložne oznake vremena

Sova leti **noću**. Sova leti **kada je noć.**

Vratit će se **za nekoliko dana**. Vratit će se **kada prođe nekoliko dana.**

**↓ ↓**

**priložna oznaka vremena vremenska surečenica**

**Kad** bi je susreo, spustio bi pogled.

Neću doći **dok** se ne ispričaš.

**Čim** je zazvonio sat, ustala je iz kreveta.

Razbolio se **otkad** je to čuo.

Morate početi učiti **prije nego** bude prekasno.

**Tek što** je krenula na izlet, počne padati kiša.

**– veznička sredstva**:vremenski veznici, prilozi i veznički skupovi

**– pisanje zareza**

**Čim prestane kiša,** odlazim na izložbu → inverzija

Pogledat ću**, kad stignem u muzej,** sve u miru.

→ umetnuta surečenica

Vratit ću se kući **kada sve proučim, kada sredim dojmove**.

→ više surečenica u nizu

**Zadatci za samostalan rad**

a) Riješi 5., 6., 7. i 8. zadatak u radnoj bilježnici.

**Načinska rečenica**

Gledam ga **s visine. priložne oznake načina**

Uzimam ga **nježno** u ruke. ***Kako?, Na koji način?***

**– načinska rečenica:** zavisna surečenica koja se odnosi prema glavnoj

surečenici kao priložna oznaka načina

odgovara na pitanja: ***Kako?, Na koji način?***

uvrštava se na mjesto priložne oznake načina

GS ZS

Guta ih│**kao da je pomahnitao.**

↓

Guta ih **pomahnitalo.**

**– veznička sredstva**

Učinio sam **kako** si me savjetovala. **→ veznička riječ (prilog)**

Osjećao sam se **kao da** sanjam. **veznički skup**

Večera je prošla **kao što** si i predvidjela.

**– pisanje zareza**

**Kako došlo**, tako prošlo. → inverzija

Majka, **kao da ju je netko polio hladnom vodom**, skoči u zrak.

→ umetnuta surečenica

Pravila se **kao da joj nije stalo do mene**, **kao da se igra sa mnom**.

→ više surečenica u nizu

Zamislite **kako** sam izgledao! **→ objektna rečenica (KOGA ILI ŠTO ZAMISLITE?)**

Nije važno **kako** to tebi izgleda. **→ subjektna rečenica (TKO ILI ŠTO NIJE VAŽNO?)**

U životu nije uvijek **kako** bismo htjeli. **→ načinska rečenica (KAKO NIJE U ŽIVOTU?)**

**Zavisne surečenice koje imaju isto vezničko sredstvo razlikujemo po dobro postavljenom pitanju na glavnu surečenicu. Pročitamo glavnu, Zamislite, pitamo KOGA ILI ŠTO?, odgovorimo kako sam izgledao, objektnom rečenicom koja odgovara na pitanje za OBJEKT, uvijek je važno dobro postaviti pitanje!**

**Pitanja su ona koja vrijede za dijelove gramatičkog ustrojstva!**

**Zadatci za samostalan rad**

a) Riješi 3., 4. i 5. zadatak u radnoj bilježnici.